**Бір-екі сөйлем менің өмірімді өзгертіп жіберді...**

Киініп дүкенге шықтым...

Үйдің жанындағы дүкенде мен Арай апаймен (сатушы) амандасып, 1 нан мен май орамын сұрадым.

- Жоқ, қарағым.

- Қалайша жоқ? Бар еді ғой? – деп мен ренжідім.

- Нан таситын көлік сынып қалды, ал олардың басқалары әзірше өз аудандарынан тасып жүр. Ал май фабрикасы жөндеуге жабылған. Не бізбен тос, не басқасына бар.

- Басқасына!? Ол "ит өлген жерде" ғой!

- Амал жоқ. Аш болсаң не бізбен күт, не басқасына жүгір.

- Жоқ. Жүре тұрғаным артық. Рахмет, Арай апай.

- Арзымайды. Айтпақшы сенің дипломдық жұмысың қалай? Жүріп жатырма?

- Әзірше бір орынды. Бірақ мен бір қызықты мәліметтер таптым.

- Жолың болсын, қарағым.

- Рахмет. Сізге де.

Қолымды ткүртешемнің қалтасына салып орталыққа қарай жүре бастадым. Жаңбыр себелей бастады. Күрте қалпағын киіп, қолымды қайтадан қалтама салып мен әрі қарай жүре бердім. Әрине, үйге қайтуға болушы еді, өйткені жаңбыр құйып жаууға дайындалған сияқты, бірақ қарным қатты аш еді. Жол жүрген уақытта менің басыма бір тиын да тұрмайтын ойлар қаптады. Мысалы: "Бүкіл қалада тек бір ғана май фабрикасы бар ма" немесе "Неліктен қазіргі ер адамдардың киімдері әйел адам киімінен аумайды?" т.с.с. Ал жаңбыр болса сіркірей бастады, ал мен жүре бердім. Бірінші кездескен дүкенге кіріп мен нан, ананас шырыны мен шпроттарды сұрадым. Шырын менен шпроттарға менің ақшам дәл келген болатын, ал нанға жетпей қалды. Бірақ ешқайсысынан мен бас тартқым келмеді. Сатушы кезегінде бүгін Айгүл болатын. Өткен жылдың түлегі. Мен олардың мектебіне әдебиет сабағын жүргізуге келген болатынмын. Ыңғи бес қоятын сияқты едім. Себебін білмеймін, сонда да мені жек көреді. Қазірде ол маған қарызға беруге келіспей тұрды. Мен ертең университетке келе жатқанда да әкелемін деп тұрғанда...

- Мен төлеймін. – деген арт жақтан дауыс шықты.

Мен артқа жалт қарадым. Бұл мен шамалас жас жігіт болатын. Шашы қап-қара, дене бітімі де керемет. Ал жүзі ше... Ол мүлдем басқа ғаламшардан келген сияқты әп-әдемі болып шықты – антрацит сияқты (бұл сондай бағалы қара тас) қара көздер, мен армандағандай қыр мұрынды. Қорыта айтқанда керемет сұлу жігіт. Сондықтан Айгүлді бірден жұмсарып, нәзіктенгеніне мен аса таңғалмадым.

- Егер сіз өжеттік білдірсеңіз. – деп ол көзімен жыпылықтата майысуға айналды. «Айгүл қайдағы өжеттік, ол оны тек бір рет айтқан болатын, ал сен болсаң ол саған "маған күйеуге шығасың ба" дегендей майысасың.» Бұл жігітке мен үшін төлеу не қажеті бар? Мүмкін ол мені аңдыған болар. Әрине, үйден бері жалғыз келе жатырмын ғой.

- Керек емес, Айгүл. Шырынды кішкентай "pepsi"-ге ауыстыр. Міне ақшасы, артығы керек емес. – Мен бұны мүмкіндігімше суық дауыспен айттым.

- Жарайды, – Бұрыңғы Айгүл оралыпты ғой!

- Әйтсе де мен сіз үшін бұл шырынды алайын. Сіз тек осыны алғыңыз келген сияқты?

- Иә. Дұрыс айтасыз.

- Кешіріңіз, түсінбедім?

- Алғым келген сияқты. – Бұны айтып мен шырынды қойдым да шығып кеттім. Шықсам, ойлағандай жаңбыр құйып жатыр. Менен кейін сол жігіт шықты.

- Сіз қолшатыр амаған сияқтысыз. Бірақ менде ол бар. Егер қаласаңыз шығарып салайын.

- Жоқ, қаламаймын. Менде күртемнің қалпағы бар.

- Бірақ нанды ол құтқармайды. Айтпақшы міне, – маған бірдеңе созып жатыр. Тапанша ма не? Жоқ, әншейін "pepsi" екен.

- Сіз ұмытып кеттіңіз.

Иә, мен шырынды қойып кетіп қалдым ғой.

- Рахмет. – дедімде сусынды алып кетейін деп едім:

- Тоқтаңыз, сіз су болып қаласыз ғой. – қандай тәрбиелі аңдушы. – Менің қолшатырымды алыңыз.

- Ал сіз ше? – таң қалғанымнан өзімді суық ұстауды да ұмытып кеттім.

- Мен жақын жерде тұрамын.

- Мен де жақын... – дегім келіп еді бірақ ол менің сөзімді бөліп тастап:

- Жоқ. – деді ол мені бұрыннан білетіндей, жақындағы үйлердің біріне кетуге айналып.

"Ғажап. Ол мені танитын сияқты. Мүмкін шынымен де таниды?" Бұл ойлар мені жол бойы мазалады. Ал үйге келген соң мен бірден тамақты жоқ қылуға ұмтылдым. Аштығымды тоқтатқаннан кейін мен қайтадан компьютердің алдына отырдым. Содан соң қызығы мен шыжығы аралас шығармамды ойлап табу уақыттары созылды. Уақыт біресе тасбақадай созылып, біресе ұшқан садақ жылдамдығымен зулап өтіп жатты. Кейде, менің "музам" жоғалып отырғанда, мен 2 бөлмелі пәтерімнен оны "іздеуге айналатынмын". Ал табылған кезінде мен алды-артына қарамай компьютерге жүгіре ұмтылатынмын. Сондай марафондық жүгірістердің бірінде мен кілемің шетінен сүрініп дәл компьютер алдына құлаған соң, қайта тұрып, орындығымды түзеп, клавиатурадан саусақтармен соққылауға айналдым. Сіздерге қызықты ма? Ал маған жоқ. Өйткені, мен ойлаған ойымды ұмытып қалар едім. Сондықтан жүгіретінмін. Ұйықтап қалған уақытым есімде жоқ, бірақ оянғаным анық есімде қалды. Тәжірибем көрсеткендей клавиатурада ояну бет пен бас үшін өте ауыртпалы болып келеді. Бетімді уқалап мен ас үй бөлмесіне кірдім. Үстелдің үстіндегі сағатқа қарасам... 20 минутсыз тоғыз. Мен шкафқа қарай жүгірдім. Қолыма не түскенін киіп, бәлішімді аузыма тығып үйден жүгіре шықтым.

-САМАЛ ТӘТЕЙ, МЕНІҢ ҮЙІМДІ ЖАБА САЛЫҢЫЗШЫ.- деп мен дүкеннен келе жатқан көрші апайға кілтті лақтырдым. Автобусқа әзер үлгеріп мен бос орынға жеңілденіп отырдым. Бір кезде менің алдымнан таныс дауыс естілді:

- Сәлеметсізбе!

Басымды көтерсем, кешегі "құтқарушы" күлімсіреп тұр. Сәлемдесуіне назар аудармай мен әйнекке бұрылдым.

- Бұл жерге отыруға болама? – деп басымен менің жанымдағы бос орынды көрсетті.

- Отырыңыз. Менен неге сұрайсыз? Бұл жер менің меншігім емес.

- Сіз өзіңізді танымайтын адаммен суық ұстайды екенсіз. Ал түріңізден олай емес сияқты.

- Кітапты мұқабасынан танымассыз.

- 1- 0. Сіздікі дұрыс. Айтпақшы, сіз менің қолшатырымды әкелдіңізбе?

- Қолшатыр? – мен таң қалып жалт бұрылдым. – Қайдағы қолшатыр?

- Естен шығарған боларсыз. Менің қолшатырым, сізге кеше берген.

- А... – мен бірден бәрін есіме түсірдім. – ол ма?

- Сіз оны әкелген жоқсыз ба? - "Маған елестеді ме? Әлде ол шынымен қуанып тұр ма?"

- Жоқ. Мен сіздің менімен бірге бір автобуста келетініңізді білге жоқпын ғой?

- Өкінішті. – "Түріңнен көрінбейді ғой" – Ал мен сізді бірден таныдым. Мен сізді әрдайым осы уақытта кездестіремін. Бірақ сіз соңғы кездері қалып отыратын болдыңыз.

- Ал сіз қайдан білесіз?

- Қалған кезіңізде мен сіздің кешігіп жүгіріп келгеніңізді әрдайым көремін. Сіз ашуланғаннан жерді бастыра тепкілей бастайсыз. Және бұны сондай ызалықпен істейсіз, мен кеде сіз жерді тесіп жібереме деп қорқамын.

- А... Шынба? – "Мен соншалықты қызбамын ба? Неге маған ешкім айтпаған?".

- Шын - шын. Бірақ бүгін сіз дәл уақытында келіпсіз. Құттықтаймын.

- Рахмет. – "Ай, аузыңды жапсаң саған керемет риза болар едім".

Мен шаршап әйнекке бұрылдым. Ойбай, бұл менің аялдамам ғой! – Кешіріңіз, шығуым керек. – деп мен заттарымды алып зуылдап автобустан шықтым.

- Кездескенше. Жолыңыз болсын.

Мен басымды изедім де сағатқа қарадым. Әттең, бәрібір кешігіппін. Жарйды. Енді асықпай барармын.

- Жолымның болуы маған артық болмас еді. – дем мен университетке қарай аттандым.

( Жалғасы бар...)

**Бексұлу АСАР.**